|  |  |  |
| --- | --- | --- |
| Rīgā | Nr. | 2016. gada                        |

## **. §**

**Ministru kabineta noteikumu projekts**

**“Pedagogu darba samaksas noteikumi”**

**TA -**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Pieņemt zināšanai, ka pedagogu darba samaksas reformas ieviešanai papildu nepieciešami 2016.gadā 9 000 000 *euro*, 2017.gadā 47 188 372 *euro*, 2018.gadā 52 489 826 *euro* un 2019.gadā 56 140 552 *euro*.

3. Atbalstīt papildu finansējuma piešķiršanu pedagogu darba samaksas reformas ieviešanai 2016.gadā 9 000 000 *euro* apmērā, 2017.gadā 31 521 704 *euro* apmērā, 2018.gadā 36 823 158 *euro* apmērā un 2019.gadā 40 473 884 *euro* apmērā, tai skaitā:

3.1. pamatojoties uz likuma “Par valsts budžetu 2016.gadam” 58.pantā noteikto, no valsts budžeta resorā “74. Gadskārtējā valsts budžeta izpildes procesā pārdalāmais finansējums” rezervētā finansējuma 2016.gada četriem mēnešiem 9 000 000 *euro* apmērā, attiecīgi 2017.gadam 27 000 000 *euro* apmērā , 2018.gadam 27 000 000 *euro* apmērā, 2019.gadam 27 000 000 *euro* apmērā;

3.2. papildu rezervētajam finansējumam 2017.gadā 4 521 704 *euro* apmērā, 2018.gadā 9 823 158 *euro* apmērā, 2019.gadā 13 473 884 *euro* apmērā.

4. Papildu nepieciešamo finansējumu izdevumu segšanai pedagogu darba samaksas reformas ieviešanai 2017.gadā 15 666 668 *euro*, 2018.gadā 15 666 668 *euro*, 2019.gadā 15 666 668 *euro* apmērā nodrošināt no Izglītības un zinātnes ministrijai pieejamajiem iekšējiem resursiem.

5. Izglītības un zinātnes ministrijai izvērtēt un, ja nepieciešams, sagatavot grozījumus Izglītības likumā, Vispārējās izglītības likumā, Profesionālās izglītības un Augstskolu likumā, un sagatavotos likumprojektus iekļaut valsts budžeta 2017.gadam likumprojekta pavadošo likumu paketē.

6. Izglītības un zinātnes ministrijai sagatavot un izglītības un zinātnes ministram iesniegt izskatīšanai Ministru kabineta 2016.gada 12.jūlija sēdē kā Ministru kabineta lietu atbilstošus grozījumus Ministru kabineta 2011.gada 27.decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas” un Ministru kabineta 2014.gada 1.jūlija noteikumos Nr.371 “Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un pamatizglītības un vispārējās vidējās izglītības programmas, kuras īsteno privātās izglītības iestādes”.

7. Izglītības un zinātnes ministrijai sagatavot un izglītības un zinātnes ministram iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu atbilstošus grozījumus šādos normatīvajos aktos:

7.1. Ministru kabineta 2007.gada 2.oktobra noteikumos Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”;

7.2. Ministru kabineta 2010.gada 31.augusta noteikumos Nr.825 “Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība”;

7.3. Ministru kabineta 2011.gada 5.jūlija noteikumos Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”.

8. Kultūras ministrijai sagatavot un kultūras ministram iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu atbilstošus grozījumus Ministru kabineta 2011.gada 27.decembra noteikumos Nr.1035 “Kārtība, kādā valsts finansē profesionālās ievirzes mākslas, mūzikas un dejas izglītības programmas”.

9. Labklājības ministrijai sagatavot un labklājības ministram iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu atbilstošus grozījumus Ministru kabineta 2000.gada 4.aprīļa noteikumos Nr.135 “Noteikumi par kvalificētā personāla skaitu un nepieciešamo aprīkojumu vispārējās bērnu aprūpes un audzināšanas iestādēs”.

 10. Finanšu ministrijai sagatavot un finanšu ministrei iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu atbilstošus grozījumus Ministru kabineta noteikumos par kārtību, kādā veicami pašvaldību savstarpējie norēķini par izglītības iestāžu vai sociālās aprūpes iestāžu sniegtajiem pakalpojumiem.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

01.07.2016.

565

G.Kušķe, 67047880

guntra.kuske@izm.gov.lv

I.Pavloviča, 67047860

initra.pavlovica@izm.gov.lv